En 63-årig mand af udenlandsk herkomst meldte sig selv kort før middag på den lokale politistation i Aalborg Øst. Manden blev anholdt og herefter kørt til politigården i Jyllandsgade. Manden er mistænkt for at have stukket sin samlever med en kniv fredag formiddag i en lejlighed på Skallerupvej i Aalborg Øst. Manden skal senere fredag afhøres og han er ikke tidligere kendt af politiet, oplyser vagtlederen ved Nordjyllands Politi til TV2/Nord.

Referat:
Den mand der er mistænkt for at have stukket en kvinde med kniv er blevet anholdt.